રાજકોટ શહેરના રેસકોર્સ ગ્રાઉન્ડ ખાતે આવતીકાલે સવારે પ્રજાસતાક પર્વની રાજ્ય કક્ષાની ઉજવણી થનાર હોય તંત્ર દ્વારા તમામ તૈયારીઓને આખરી ઓપ આપી દેવામાં આવ્યો છે સવારે 9 વાગ્યે રાજ્યપાલના રાષ્ટ્રગીત ગાઈને ત્રિરંગાને સલામી આપવામાં આવશે ત્યાર બાદ વિવિધ પ્લાટુન અને કેડર દાવર પરેડ યોજવામાં આવશે આ ઉપરાંત ગ્રાઉન્ડ ખાતે વિવિધ ટુકડીઓ દ્વારા અનેકવિધ દિલધડક કરતબો પણ રજૂ કરવામાં આવશે ધ્વજવંદન કાર્યક્રમ બાદ ગ્રાઉન્ડમાં ડોગ અને હોર્ડના રાઇડિંગ, જવાનો દ્વારા તલવાર અને કસરતના વિવિધ કરતબ, બાઈક ઉપર પિરામિડ જેવો આકાર બનાવી ત્રિરંગો લહેરાવવાનો સ્ટંટ, અફલાતુન હેરતભર્યા ત્રીરંગાની સલામી ઝીલતા કાર્યક્રમો, વિવિધ શાળાના 2200 જેટલા બાળકો દ્વારા દેશભક્તિને અનુરૂપ ગીતો અને કૃતિઓ રજૂ કરવામાં આવશે આ કાર્યક્રમમાં મુખ્યમંત્રી સાથે ગૃહમંત્રી પ્રદીપસિંહ જાડેજા, રાજ્ય પોલીસવડા શિવાનંદ ઝા તથા મંત્રી મંડળના અન્ય મંત્રીઓ, ધારાસભ્યો પણ ઉપસ્થિત રહેવાના હોય સુરક્ષા વ્યવસ્થા ઉપર ખાસ ભાર મુકવામાં આવ્યો છે પોલીસ કમિશ્નર મનોજ અગ્રવાલની રાહબરી હેઠળ રાજકોટ શહેરમાં ચાર દિવસની ઉજવણી અંતર્ગત 787 રાજકોટ શહેરના અને અન્ય જિલ્લાના 514 સહીત 1301 જવાનોનો બંદોબસ્ત ગોઠવવામાં આવ્યો છે જેમાં રાજકોટ શહેરના 2 ડીસીપી, 7 એસીપી, 18 પીઆઇ, 53 પીએસઆઇ, 7 મહિલા પીએસઆઇ, 590 હેડ કોન્સ્ટેબલ-કોન્સ્ટેબલ, 110 મહિલા પોલીસ સહિત અને અન્ય જીલ્લામાંથી 4 ડીસીપી અને એસપી, 20 એસીપી અને ડીવાયએસપી કક્ષાના અધિકારીઓ, 25 પીઆઇ ,  57 પીએસઆઇ, 8 મહિલા પીએસઆઇ, 300 પોલીસ જવાનો, 100 મહિલા પોલીસ સહિત 514નો સમાવેશ થાય છે જેનો કાફલો ખડેપગે રહેશે